POROSNEWS: Νίκος Μαντλαβάνος: ο Κεφαλονίτης διοικητής του σμήνους των ελικοπτέρων του μεγαλύτερου αεροπλανοφόρου της Αμερικής
Από το Πόρο της Κεφαλονιάς ο διοικητής του Σμήνους Ελικόπτερων στο αεροπλανοφόρο “Μπους” -portoni.gr
Δείτε πλάνα από την σημερινή επίσκεψη του Flashnews.gr, στον “Εκδικητή”.
Εκεί συνάντήσαμε και τον ελληνικής καταγωγής, από την Κεφαλονιά, Νίκο Μαντλαβάνο (δεξιά στη φωτο), διοικητή μιάς από τις 8 μοίρες, που μας μίλησε με πολύ καλά ελληνικά, για την ζωή του στο ναυτικό καθώς και τις δυσκολίες που αντιμετωπίζουν όσοι ακολουθούν αυτή την ζωή στην Αμερική.
Ο καπετάνιος του αεροπλανοφόρου,Captain Will Pennigton, μας είπε ότι είναι πολύ περήφανος που διοικεί ένα πλοίο που πάνω βρίσκονται 5.000 άτομα, ωστόσο, “καπετάνιος” είναι μόνο στο USS George Busch καθώς στο σπίτι του “διοικεί” η γυναίκα του, τόνισε αστειευόμενος.
Αν μη τι άλλο δεν θα μπορούσε να λείπει η ερώτηση σχετικά με τους καβγάδες που προκαλούνται ορισμένες φορές από Αμερικανούς που έρχονται για ξεκούραση στα Χανιά, όταν ένα αεροπλανοφόρο “πιάνει λιμάνι”.
“Οι περισσότεροι άνθρωποι κάνουν κακές επιλογές όταν είναι νέοι και σε αυτό βάλε και εμένα. Υπάρχει λοιπόν ένας μεγάλος αριθμός νεαρών που βρίσκονται στα αεροπλανοφόρα και έρχονται στα Χανιά. Ένας τρόπος για να μην δημιουργούνται τέτοιες εντάσεις, είναι να τους δώσουμε να καταλάβουν ότι είναι πρεσβευτές του ναυτικού των ΗΠΑ και θα πρέπει να σέβονται τις χώρες που μας φιλοξενούν. Περνάμε πολύ χρόνο να τους δώσουμε να καταλάβουν πόσο σημαντικό είναι αυτό. Για να τους βοηθήσουμε να είναι προσεχτικοί στέλνουμε ανθρώπους μας να συνεργαστούν με τα τοπικά όργανα της τάξης καθώς και με τους εκάστοτε επιχειρηματίες, ώστε να ενημερωθούμε και να ενημερώσουμε για το που πρέπει να πάμε που δεν πρέπει να πάμε, και έτσι να αλληλοβοηθηθούμε. Στέλνουμε επίσης και ένα γκρουπ και μια ομάδα περιπολίας (το αντίστοιχο της στρατονομίας στον ελληνικό στρατό) όπου έχουν το νου τους μήπως κάποιος από το πλήρωμα παρεκτραπεί ή δημιουργήσει κάποιο πρόβλημα.
Το αναμνηστικό που άφησε ο George Bush, κατά την κατασκευή του πλοίου και η “κάψουλα του χρόνου” που έκρυψε η γυναίκα του και η κόρη του εντός αυτού
“Το κατάστρωμα πτήσης, φανταστείτε ότι αποτελείται από ορισμένα κομμάτια, όταν κατασκευάστηκε το συγκεκριμένο αεροπλανοφόρο, πριν ο γερανός τοποθέτηση μέρος του καταστρώματος, ο κ.Μπούς τοποθέτησε το διακριτικό της στολής του, από όταν υπηρετούσε στο ναυτικό, και από πάνω ήρθε και “έδεσε” το υπόλοιπο μέρος του καταστρώματος.
Επιπλέον, η κυρία Μπους αλλά και η κόρη τους Ντόρυ, τοποθέτησαν όταν κατασκευαζόταν το πλοίο μια “κάψουλα του χρόνου” κάπου πάλι εντός του καταστρώματος. Την κάψουλα του χρόνου μπορούμε να την φανταστούμε κάτι σαν μια θήκη στην οποία κάτι έβαλαν μέσα αλλά κανείς δεν ξέρει τι είναι αυτό.
Η πλειονότητα των αεροπλανοφόρων “βαπτίζεται” από αυτούς που έχουν διατελέσει πρόεδροι των ΗΠΑ αλλα και ορισμένων ατόμων του ναυτικού που έχουν διαπρέψει . Το επόμενο αεροπλανοφόρο θα είναι έτοιμο μέσα σε ένα ή δυο μήνες με το όνομα USS Gerald R. Ford”
Που “κερδίζει” αυτό το αεροπλανοφόρο σε σχέση με τα υπόλοιπα και ποιές οι εντυπώσεις του καπετάνιου από την Κρήτη
Όπως ανέφερε ο καπετάνιος, έχει επισκεφτεί πολλές φορές τα Χανιά καθώς και το Ρέθυμνο ενώ γενικότερα στην Κρήτη αυτό που τον έχει συνεπάρει είναι τα αρχαιολογικά μέρη, το “εξαίσιο” όπως τόνισε φαγητό μας αλλά και οι άνθρωποι.
Όσον αφορά το συγκεκριμένο αεροπλανοφόρο σε σχέση με τα άλλα είναι ότι, υπάρχουν 3 συρματόσχοινα ανάσχεσης,με τα οποία μπορεί να σταματήσει ένα αεροπλάνο που έρχεται με ταχύτητα πάνω από 300 χιλιόμετρα μέσα σε περίπου 100 μέτρα, ενώ ακόμα μια διαφορά είναι ότι το συγκεκριμένο αεροπλανοφόρο είναι περισσότερο “εύκαμπτο” σε σχέση με τα υπόλοιπα.
Στη “γέφυρα” του πλοίου
Όπως μας είπε μια από τις αξιωματικούς, σε κανονικές συνθήκες, “εδώ πάνω υπάρχουν πέντε μέλη του πληρώματος που πρέπει να είναι άρτια εκπαιδευμένοι”. Ωστόσο, αν προκύψει οτιδήποτε επικίνδυνο, όπως κάποιος περίεργος ελιγμός που πρέπει να γίνει ή κάτι άλλο που να απειλεί την ασφάλεια του πλοίου, τότε πραγματικά επικρατεί πανικός. Άνθρωποι τρέχουν σαν τρελοί πέρα δόθε πάνω στη “γέφυρα” αλλά όπως είπε χωρίς φωνές, προσπαθώντας οσο το δυνατόν γίνεται, να διαφυλάξουν την ηρεμία.
Στην πρώτη φωτογραφία βλέπουμε ένα από τα τρία συρματόσχοινα ανάσχεσης ενώ στην δεύτερη τον “γάντζο” του αεροπλάνου που πιάνει στο συρματόσχοινο για να φρενάρει το αεροσκάφους
υπερήφανος Πόρος 11/02/2017 at 8:38 am
Κεφαλλονίτης λεβέντης και πανέξυπνος.
Οπου πάει το πλοίο πάει η Αμερική !
Κεφαλλονίτικη ποιότητα.
Περισσότερες φωτογραφίες και video , εδω : http://flashnews.gr/post/301719/to-flashnews-gr-ston-ekdikhth-uss-george-bush-sthn-soyda-fwto-video